Boland Landbouskool - OMSENDBRIEF 8 VAN 2019
OMSENDBRIEF 8 VAN 2019
OM INSURE AGRIFEES 2019
Dankie! 'n Eenvoudige, opregbedoelde woord, maar tog heeltemal onvoldoende om die gevoel van dankbaarheid teenoor ons ouers, ondersteuners en seuns oor te dra vir hul bydrae om van die afgelope OMI Agrifees 'n sukses te maak!
Dankie aan Mineke Fourie, voorsitter van die OOV, en al haar helpers wat van Donderdagaand af voorberei het vir die fees.
Dewald Vorster wat 'n reusebydrae gemaak het om vanjaar se vleistafel weer 'n sukses te maak - dankie!
Eerste prys : K Smits
Tweede prys : Y Jansen
Derde prys : N Snyman
Geniet julle pryse.
Elke Dinsdag 17:00 - 17:30 tensy anders gereël.
Ook met elke tuiswedstryd Saterdae 08:30 - 11:00. Pierre Schoeman
OMI FEES ONTBYT
Baie dankie aan almal wat 'n bydrae gelewer het vir die ontbyt, op watter manier ookal. Ons wil spesiaal vir Anna-Marie Olivier en al haar helpers dankie sê. Sonder julle sou die ontbyt nie moontlik wees nie. Ons waardeer julle tyd en moeite.
Daar is 'n reëling met die seuns gemaak rakende die laaste skooldag wat om 11:00 eindig. Vra asseblief vir u seun wat is die presiese reëlings rondom hierdie dag.
GR 9 EN 10 PA-EN-SEUN ORANJERIVIERROEI (25 - 29 SEPTEMBER 2019)
Daar was oor die afgelope twee weke baie inskrywings gewees vir hierdie jaar se Gr 9/10 Pa-en-Seun Oranjerivierroei-avontuur. Dit lyk asof ons 'n lekker groot groep gaan wees, en jy is welkom om saam te kom. Belangstellingsbriewe is per e-pos aan al die ouers uitgestuur.
Baie sterkte aan ons atlete wat hierdie naweek die Bolandspan verteenwoordig by die Wes-Kaap Kampioenskappe. Die volgende seuns neem deel.
Freddie Dreyer, Franco Nolan, Andries Truter, Connie Nieuwoudt, JC Nothnagel, Angelo Daniels, Bernardo Diedericks, Dale Martin, Marco de Witt, Emile Geyser, Aldo Rautenbach, Jaunu Olivier en Dieter Mohr.
Ruben Joubert is genooi om deel te wees van 'n Wes-Kaap Uitnodigingspan wat in Pretoria gaan deelneem aan die Inter Pro Toernooi vir Hoërskole. Hulle het hom gekies agv sy vertoning by die afgelope Mini Inter Pro in Hartenbos en ook sy TSA "ranking". Alle sterkte en ons is trots op jou!
Die eerste rugbyspan het Dinsdag 5 Maart teen Garsfontein gespeel tydens die jaarlikse Blou Bulle Skole rugbytoernooi. Die eerstespan wedstryd het eers om 22:50 begin omdat die spel vroeër die dag gestaak is a.g.v. weerlig. Die span het ten spyte hiervan skitterende rugby gespeel en die eindtelling was 15 elk. Dit was 'n ongelooflike ervaring vir die seuns om op Loftus Versfeld te speel. Eerskomende Dinsdag 12 Maart speel ons op Nuweland teen Rondebosch. Hierdie wedstryd begin om 18:50.
Dit is ook vandag en môre ons jonger manne se geleentheid om hulle eerste wedstryde van die seisoen te speel tydens die jaarlikse Hoërskool Brackenfell Sportnaweek. Die o.15A rugbyspan speel vandag om 16:00 teen Brackenfell by die Brackenfell Rugbyklub en die o.16A rugbyspan speel om 17:30 teen Milnerton op Hoërskool Brackenfell se A-veld. Saterdag speel ons o.14A rugbyspan teen Outeniqua op Hoërskool Brackenfell se C-veld om 13:25.